**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადება
6. პრეტენდენტის დისკვალიფიკაცია
7. კონფიდენციალურობა
8. სატენდერო წინადადების წარდგენა
	* + 1. **ტენდერის მიზანი**

სს „ევექსის კლინიკები“ („შემსყიდველი“) პრეტენდენტებს სთავაზობს გამოცხადებულ ტენდერში: **კლინიკებში ცეცხლმაქრების გადამუხტვა/მომსახურების გაწევა, ასევე საევაკუაციო მანიშნებლების, გეგმების და სიგნალიზაციის სისტემის მოწესრიგება, შემოწმება/მონტაჟში მონაწილეობასა და წინადადების წარმოდგენას.**

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირ/ებ/თან გაფორმდება ხელშეკრულება. ამასთან, შესყიდვის ხელშეკრულება შესაძლებელია გაფორმდეს, როგორც სს „ევექსის კლინიკები“ ისე მის შვილობილ/აფილირებულ კომპანიებთან, რომლებსაც თავად შემსყიდველი მიუთითებს

* + - 1. **­­შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2022 წლის 02 ნოემბრის 18:00 საათისა.
* კლიენტი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . . . . . . . 21 ოქტომბერი 2022

სატენდერო წინადადებების მიღება . . . . . . . . . . . . . . . . . . . . . . . . . . . . . . . . . . . . . . 02 ნოემბერი 2022

გამარჯვებული პრეტენდენტ/ებ/ის გამოვლენა და შეტყობინების გაგზავნა. . . . 07 ნოემბერი 2022

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . . 09 ნოემბერი 2022

კლიენტი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.

ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.

შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.

* + - 1. **ტენდერით გასაწევი მომსახურების აღწერილობა / სპეციფიკაციები**

**მომსახურეობა**

**მომსახურების საგანი:**

* **კლინიკებში არსებული ცეცხლმაქრების გადამუხტვა(წელიწადში ერთხელ)**
* **მომსახურება(ცეცხლმაქრების ყოველთვიური შემოწმება დასტიკერება კომპეტენტური პირის მიერ)**
* **ცეცხლმაქრის დაზიანების შემთხვევაში ახალი ცეცხლმაქრით უზრუნველყოფა.**
* **ცეცხლმაქრის ადგილმდებარეობის მიმანიშნებელი სტიკერების განთავსება,112 სტიკერის განთავსება,ცეცხლმაქრის გამოყენების მარტივი ინსტრუქციის განთავსება.(უშუალოდ ცეცხლმაქრთან)**

**ცეცხლმაქრის ტიპი-ABC/ABCE-საჭიროების მიხედვით**

* **სახანძრო სიგნალიზაციის,ხმოვანი სიგნალის და კვამლის ამომცნობი სისტემების გატესტვა/შეკეთება/დამონტაჟება როგორც შენობაში ისე შენობის გარე სათავსებში.**
* **შემოწმების შემთვევაში გამართულობაზე შემოწმების დოკუმენტის წარმოება.**
* **საევაკუაციო გზებზე ავარიული განათების და გასასვლელი მანიშნებლების შემოწმება არარსებობის შემთვევაში დამონტაჟება**
* **როგორც საერთო ისე სართულის საევაკუაციო გეგმის შედგენა**
* **შენობის სახურავისა და სხვა ხანძარსაშიში მოანკვეთების ცეცხლგამძლე ხსნარით დამუშავება.**
* **ხანძარსაშიში/ფეთქებადსაშიში ნივთიერებების შესანახ ადგილებთან შესაბამისი ამკრძალავი და მანიშნებელი სტიკერების განთავსება.**
* **მიწისზედა სახანძრო ჰიდრანტების მონტაჟი საჭიროების შემთხვევაში**
* **ევაკუაციის დროს შეკრების ადგილის განსაზღვრა და შესაბამისი ნიშნის განთავსება**

**მომწოდებელი ვალდებულია უზრუნველყოს ხელშეკრულების გაფორმების შემდგომ, გაწიოს მომსახურება კლიენტის მოთხოვნის შესაბამისად, დანართ #1-ში მოცემული პირობების გათვალისწინებით.** გასაწევი მომსახურების მახასიათებლები უნდა იყოს არანაკლებ **დანართ #1-ში** მოცემული ტექნიკური მახასიათებლებისა და მიმწოდებლის მიერ გამოყენებული საქონელი უნდა შეესაბამებოდეს საქართველოს მთავრობის 2015 წლის 23 ივნისის #370 დადგენილებით დამტკიცებული „სახანძრო უსაფრთხოების წესებისა და პირობების შესახებ ტექნიკური რეგლამენტით“ დადგენილ სტანდარტს. წინააღმდეგ შემთხვევაში ვალდებულია კლიენტს განმეორებით უსასყიდლოდ მიაწოდოს შესაბამისი მომსახურება

* მომსახურების გაწევა უნდა მოხდეს შეთანხმებული გრაფიკის შესაბამისად, ასევე საჭიროების შემთხვევაში დამატებით მოთხოვნის შესაბამისად მომსახურების გაწევა
* მომსახურების გაწევა უნდა მოხდეს დანართში მოცემული კლინიკებში როგორც თბილისში ასევე რეგიონებში
* პრეტენდენტმა კომპანიამ უნდა უზრუნველყოს სამუშაობის სრული და მოთხოვნის შესაბამისად გაწევა.
* მიმწოდებელის მიერ მომსახურების შესრულებისას გამოყენებული ცეცხლგამძლე ხსნარის ვარგისიანობის ვადა უნდა იყოს მომსახურების მომენტიდან არანაკლებ 5(ხუთი) წელი

გასაწევი მომსახურების ჩამონათვალი და სხვა მახასიათებლები მოცემულია **დანართ #1-ში**.

* + - 1. **შერჩევის კრიტერიუმები და მოთხოვნები მომწოდებლის მიმართ**

ტენდერში გამარჯვებული მომწოდებლის შერჩევა მოხდება კლიენტის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით.

სატენდერო წინადადების განხილვა მოხდება **მხოლოდ სრულყოფილად წარმოდგენილი დოკუმენტაციის** პირობებში.

კლიენტის გადაწყვეტილებით შესაძლებელია გამოვლენილ იქნას ერთზე მეტი გამარჯვებული, ასევე კლიენტს შეუძლია თითეულ გამარჯვებულთან/მიმწოდებელთან გააფორმოს ხელშეკრულება როგრც სრულ, ასევე ნაწილობრივ მომსახურებაზე.

**სატენდერო წინადადებები შეფასდება შემდეგი კრიტერიუმების მიხედვით:**

* **მომსახურების ფასი**
* **მიწოდების / მომსახურების ვადები**
* **საგარანტიო პირობა**
* **კომპანიის გამოცდილება/ სანდოობა**
* **საკვალიფიკაციო მონაცემების სრულყოფილება**
* **კონტრაქტორმა უნდა წარმოადგინოს სახელმწიფოს მიერ აღიარებული სამუშაო ლიცენზია.**
* **ყველა სახის მომსახურება შესაბამისობაში უნდა მოდიოდეს 370 ტექნიკურ რეგლამენტთან.**
* **ყველა მომსახურეობა უნდა სრულდებოდეს სერთიფიცირებული კომპეტენტური პირების მიერ.(წარმოადგინოს სერტიფიკატი)**
* **სასურველია კონტრაქტორმა მოგვაწოდოს ინფორმაცია შესრულებული პროექტების შესახებ.**
* **თუკი გაწეულ მომსახურეობის ხარისხზე და კანონმდებლობასთან შესაბამისობაზე სახელმწიფო შემოწმების მხრიდან დაფიქსირდება პრეტენზია, შენიშვნა ან თანხობრივი ჯარიმა კონტრაქტორი კომპანია ვალდებული იქნება თანამონაწილეობა მიიღოს აღნიშნული პრობლემის აღმოფხვრაში**

ტენდერში მონაწილეობა შეუძლიათ იურიდიულ პირებს:

* რომელთაც გააჩნიათ მინიმუმ 3 წლიანი სამუშაო გამოცდილება ამ სფეროში
* რომელთა წლიურმა ბრუნვამ ბოლო დასრულებული საგადასახადო წლის მანძილზე შეადგინა არანაკლებ 200,000 ლარი.
	+ - 1. **სატენდერო წინადადება**

**(ა)** სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი;
5. მინიმუმ ორი სარეკომენდაციო წერილი;
6. „ინფორმაცია პრეტენდენტის შესახებ“, შევსებული დანართ #2-ში მითითებული სახით;
7. „კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი **დანართი #4-ის** სახით;
9. შევსებული და ხელმოწერილი განფასება/ფასთა ცხრილი (ლარში, დღგ-სა და ტრანსპორტირების ხარჯის ჩათვლით) - მოცემული და დადგენილი **დანართი #1-ის** სახით;
10. ინფორმაცია ტენდერით გათვალისწინებული მომსახურების/საქონლის მიწოდებაზე (დეტალები, აღწერილობა, გამოცდილება, სხვა არსებითი გარემოებები);
11. შევსებული ექსელის ფორმაში და ასევე ხელმოწერილი ‘’შესასყიდ პოზიციებზე დაწვრილებითი ინფორმაცია’’ მოცემული და დადგენილი **დანართი #1-ის** სახით.

**ყველა მოცემული დანართის შევსება პრეტენდენტის მიერ სავალდებულოა. პრეტენდენტის მიერ მომზადებული ყველა დანართი/დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).**

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს **5 კალენდარულ დღეზე მეტი ვადით.**

**პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #5-ის სახით წარმოდგენილ მომსახურების ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე და (ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფასები ან სხვაგვარად გააუარესოს კლიენტის მდგომარეობა.**

**(ბ) დამატებითი მოთხოვნები (ასეთის არსებობისას):**

* გადახდის პირობები უნდა ითვალისწინებდეს **მინიმუმ 45 დღიან** საკონსიგნაციო პერიოდს
* სერვისის გაწევა უნდა მოხდეს შაბათ-კვირას, ან კვირის სხვა დღეებში არასამუშაო საათებში, რომელზეც წინასწარ მოხდება შეთანხმება
	+ - 1. **პრეტენდენტის დისკვალიფიკაცია**

კლიენტი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარემოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **კონფიდენციალურობა**

პრეტენდენტი პასუხისმგებელია კლიენტის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2022 წლის **02 ნოემბრის 18:00 საათისა**.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: Clinics\_procurement@evex.ge ან დაგვიკავშირდეთ ტეელფონის ნომერზე: 598323706